Volgens Jansen het die “­ongekende invloei” van aansoeke vir registrasies die rye in 'n stadium tot stilstand gebring.
“Om 'n maatskappy te laat registreer, is 'n proses. Dit duur gewoonlik sowat drie tot vyf dae om 'n beslote korporasie te registreer. Weens die toename in aansoeke neem die verwerking daarvan egter langer,” het hy gesê.
Alle aansoekers moet 'n geregistreerde maatskappy of trust hê om in aanmerking vir visvangregte te kom.
Dit het tot 'n vlaag van ­aansoeke gelei om maatskappye betyds te ­registreer, wat die ministerie genoodsaak het om die sluitingsdatum met 'n maand, tot 31 Augustus, uit te stel.
Enkele dae voor die sluitings­datum het die Namibiese Organisasie vir die Informele Sektor (Niso) gesê hoewel hulle die ministerie se uitnodiging aan die Namibiese bevolking verwelkom om vir die regte aansoek te doen, baie voornemende ­regtehouers reusekoste in die gesig staar om die maatskappye te laat registreer.
Die ministerie se woordvoerder, mnr. De Wet Siluka, het egter by navraag gesê hy is nie bewus van enige versoeke dat die sluitings­datum weer geskuif word nie.
Volgens hom is die meeste ­aansoeke in Windhoek ingedien, terwyl dit “­relatief stil” in ander streke was. Hy kon egter nie 'n aanduiding gee van die aantal aansoeke wat die ­ministerie ontvang het nie.
Dit is goeie nuus vir Meatco wat weens dalende deurset en die swak ekonomie deur die donkerste tyd in sy geskiedenis gaan.
“Meatco het aan Noorweë bewys hy het die kapasiteit en vermoë om die volle kwota wat toegeken is, te lewer en daarom ook in die toekoms selfs meer sal kan uitvoer,” sê dié uitvoer-abattoir in 'n verklaring.
Die Noorweegse mark is nie net vir Namibië belangrik nie, maar ook vir ander lidlande in die Suider-Afrikaanse Doeane-unie (Sacu).
Sacu het tydens die onlangse onderhandelinge vir 'n Efta-ooreenkoms (vrye handelsooreenkoms en handelsbetrekkinge tussen lande) aansoek gedoen vir die vergroting van die Noorweegse kwota.
Meatco sê hy gaan die bykomende tonnemaat vir Noorweë bekom deur vleis wat vir ander markte bestem was, daarheen te kanaliseer.